《秋兴》
宋代·员兴宗

商君宁暂驻，日毂不停翻。白鸟归何处，黄花又一番。

异乡曾蝶梦，今日伴鳌山。幽事仍关目，岩云相对还。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。